Title: Rok 1999 znamenal pre EXIMBANKU SR obdobie jej stabilizácie
Author: BLAŽEKOVÁ DAGMAR
Last saved by: agenda0
Company: EXIMBANKA SR

Rok 2000 znamenal pre EXIMBANKU SR obdobie jej ďalšieho dynamického rozvoja. Prioritne sa sústredila na zabezpečenie plánovaného objemu podpory exportu  rozširovaním svojich produktov (bankových i poisťovacích) a zvyšovaním kvality ich zabezpečenia, na bezpečnosť alokácie voľných zdrojov do spolupracujúcich komerčných bánk, klientov, teritórií, na zvyšovanie efektívnosti riadiacej činnosti.

Zámery súvisiace s jej hlavnou činnosťou v oblasti financovania a poisťovania exportno-importných aktivít vymedzené v jej rozpočte na rok 2000, schválenom NR SR uznesením č. 660 zo dňa 17.12.1999, boli v sledovanom období realizované takto:

Bankovými a poisťovacími operáciami EXIMBANKA SR v roku 2000 podporila export v rozsahu 23,4 mld. Sk, čo je 4,3 % z celkového exportu Slovenskej republiky v danom roku. Oproti roku 1999 podpora exportu podnikateľských subjektov SR EXIMBANKOU SR vzrástla o 3,1 mld. Sk.

EXIMBANKA SR posilnila svoj ekonomický potenciál rastom bilančnej hodnoty majetku oproti roku 1999 o viac ako 1 mld. Sk.  Znížila nákladovosť oproti zámerom rozpočtu (takmer o 10 %) a oproti skutočnosti roku 1999 (o viac ako 30 %), a to spojenú tak s vlastnými obchodnými aktivitami, ako aj s vnútorným hospodárením banky. Dosiahla plánovanú výnosovosť optimalizovaným zhodnocovaním všetkých druhov obchodovateľných aktív (o viac ako 21 %). Prekročila rozpočtovaný hospodársky výsledok  o viac ako 143 mil. Sk pri jeho celkovom objeme 275 mil. Sk. Významne sa ním posilnila vlastná finančná základňa EXIMBANKY SR.

Jednotlivé oblasti obchodno-ekonomických aktivít charakterizujú tieto výsledky: 

Financovanie úverových a záručných aktivít zabezpečovala EXIMBANKA SR formou refinancovania, priameho financovania, eskontu zmeniek a vystavených záruk, čím podporila export v celkovej hodnote 15.055.153 tis. Sk. To predstavovalo prekročenie oproti rozpočtu o 30,9 % a nárast objemu podporeného exportu v porovnaní s rokom 1999 o 57,1 %.

           Na uvedenom objeme podpory exportu sa podieľali jednotlivé bankové produkty nasledovne:
-	refinančné úvery      	    13.960.805 tis. Sk
-	priame úvery                	129.725 tis. Sk
-	zmenkové úvery                                                                                  	306.489 tis. Sk
-	odkupy pohľadávok prostredníctvom eskontu zmeniek                        	49.624 tis. Sk
-	poskytnuté záruky                                                                       	 608.510 tis. Sk

Svojou vývoznou úverovou orientáciou podporila EXIMBANKA SR hlavne zlepšenie komoditnej štruktúry vývozu SR v prospech strojov a zariadení, vývozu finálnych výrobkov pred polovýrobkami a jednoduchými finálnymi výrobkami. Z teritoriálneho hľadiska vychádza z „Dlhodobej koncepcie zahranično-obchodnej politiky“ vlády SR. 

Podpora exportu prostredníctvom bankových aktivít bola zameraná z aspektu:

a)	odvetvového na
-	ľahký priemysel                                           	5.686.839 tis. Sk
-	strojársky priemysel                                	      2.891.667 tis. Sk
-	chemický priemysel                                        	2.457.086 tis. Sk
-	stavebný priemysel                                        	 1.180.218 tis. Sk
-	hutnícky priemysel                                        	  914.211 tis. Sk
-	drevospracujúci priemysel	485.579 tis. Sk
-	potravinársky priemysel                                	  233.500 tis. Sk
-	elektrotechnický priemysel                           	     183.324 tis. Sk
-	poľnohospodárstvo	11.000 tis. Sk
-	ostatný priemysel                                         	1.011.729 tis. Sk

b) teritoriálneho na
-	Európsku úniu                                          	 7.983.863 tis. Sk
-	CEFTA               	  4.361.534 tis. Sk
-	Juhovýchodnú Áziu                                        	 972.023 tis. Sk	
-	Bývalé krajiny SNŠ                                      	 744.422 tis. Sk
-	Blízky a Stredný východ                                  	  638.721 tis. Sk
-	Ostatné OECD                                              	74.970 tis. Sk
-	EZVO                                                         	53.625 tis. Sk
-	ostatné                                                        	 225.995 tis. Sk

Na financovanie úverových a záručných aktivít EXIMBANKA SR k 31.12.2000 formou refinančných, priamych, eskontných úverov a vystavených záruk využívala 2.933.548 tis. Sk, čo je v porovnaní s predchádzajúcim rokom viac o 1.064.905 tis. Sk (t.j. o 57,5 %). 

K ultimu roka 2000 mala EXIMBANKA SR na základe zmlúv o účelovom refinančnom úvere s komerčnými bankami uzavreté zmluvy spolu vo výške 2.227.730 tis. Sk. V porovnaní s rozpočtom na rok 2000 (2.597.000 tis. Sk) objem prostriedkov alokovaných v tejto forme financovania úverových aktivít bol využitý na 85,8 % pri ich niekoľkonásobnej obrátke. 

Vo forme priameho financovania vývozných a dovozných úverov EXIMBANKA SR poskytla úvery, ktorých zostatok (brutto) k 31.12.2000 činil 81.006 tis. Sk. Oproti rozpočtu je nižší o 68.994 tis. Sk z dôvodu predčasného splatenia dovozného úveru BEZ Transformátory a ďalšieho neposkytnutia priamych úverov uvažovaných v rozpočte.

Obchodnú činnosť zameranú na podporu exportu uskutočňovala EXIMBANKA SR aj zmenkovými úvermi. V roku 2000 bolo zrealizovaných celkovo 11 zmenkových obchodov s klientmi a bankami a 14 odkupov krátkodobých pohľadávok formou eskontu zmeniek. K 31.12.2000 stav aktívnych zmenkových úverov predstavoval 60.730 tis. Sk, z toho voči bankám 25.750 tis. Sk a voči klientom 34.980 tis. Sk. Daný stav predstavuje využitie rozpočtovaných prostriedkov na 13,3 %. Ďalšie prostriedky (v objeme 200 mil. Sk) boli alokované na realizáciu úveru so štátnou zárukou pre Slovenské lodenice Komárno, a.s., ktorý sa realizuje eskontnou formou. 

V rámci záručných aktivít EXIMBANKA SR k 31.12.2000 vystavila bankové záruky a protizáruky v celkovom objeme 564.082 tis. Sk. Prijatím novely zákona o EXIMBANKE SR sa dovozný a záručný fond zlúčil do jedného fondu na záruky, čo umožnilo širšie využívanie záručných produktov. V priebehu roka 2000 boli poskytnuté kontraktné bankové záruky a protizáruky (záruky za ponuku, za akontáciu a za dobré prevedenie kontraktu), záruka za cudzomenový vývozný úver na podporu vývozu technológií a tiež prvá offsetová záruka. Aktívnym vyhľadávaním perspektívnych vývozných projektov bol prekročený rozpočtovaný objem záruk (302 mil. Sk) o 86,8 % (pri bezpečnostnom koeficiente 1).

Rok 2000 z pohľadu bankových činností možno charakterizovať zvýšením celkového objemu poskytnutých úverov a záruk oproti minulému roku, intenzívnejšou kontrolnou činnosťou, znížením úrokových sadzieb prostredníctvom systému bonusov a prípravou nových podmienok k plošnému zníženiu úrokových sadzieb. Nepodarilo sa však plne využiť rozpočtom vymedzené prostriedky na tieto aktivity z dôvodu časového posunu realizácie pripravených úverových prípadov a nesplnenia odkladacích podmienok (zabezpečenie úverov) klientmi.

Poisťovacie aktivity rozvíjané EXIMBANKOU SR v roku 2000 boli ťažiskovo orientované na podporu exportnej činnosti slovenských podnikateľských subjektov formou poskytovania poistnej ochrany exportérom voči krátkodobým komerčným rizikám, krátkodobým kombinovaným rizikám, krátkodobým politickým rizikám a strednodobým a dlhodobým politickým a komerčným rizikám. EXIMBANKA SR pritom zabezpečovala rozloženie komerčných a kombinovaných rizík z poistenia krátkodobých vývozných úverov prostredníctvom renomovaných zahraničných zaisťovateľských inštitúcií. 

Výrazne väčší objem podpory exportu za rok 2000 v porovnaní s rozpočtovaným objemom (o 44,35 %) bol determinovaný efektívnejšou marketingovou a akvizičnou činnosťou. Jeho štruktúru tvorili:

                                                                                                                                v tis. Sk

Poistený vývoz

Rozpočet na rok 2000

Skutočnosť za rok 2000

% plnenia
rozpočtu

krátkodobé komerčné riziká | 3.500.000 | 7.066.283 | 201,89
krátkodobé politické a strednodobé a dlhodobé politické a komerčné riziká a investície | 2.272.460 | 1.266.359 | 55,73
Spolu | 5.772.460 | 8.332.642 | 144,35

U krátkodobých politických a strednodobých a dlhodobých politických a komerčných rizík nízke plnenie rozpočtovanej podpory exportu súvisí s časovým posunom reálneho uzatvárania poistných zmlúv.

K 31.12.2000 poistný kmeň EXIMBANKY SR tvorilo 120 platných poistných zmlúv, z toho 117 z poistenia krátkodobých poistných rizík a 3 z poistenia strednodobých a dlhodobých poistných rizík. 

V komoditnom členení poisteného vývozu (podľa tried colného sadzobníka) došlo v sledovanom období v porovnaní s predchádzajúcim rokom k výraznému zvýšeniu podielu kovov a výrobkov z nich. Stabilnú úroveň si udržiava podiel vývozu vozidiel a dopravných zariadení. 

Komodita | % podiel z vývozu
Základné kovy a výrobky z nich | 54,87
Vozidlá a dopravné zariadenia | 18,26
Buničina z dreva, papier | 16,34
Sklo a sklenené výrobky | 2,82
Stroje a prístroje | 2,43
Rôzne priemyselné výrobky | 2,00
Textílie a textilné výrobky | 0,89
Ostatné | 2,39
Spolu | 100,00

V teritoriálnom členení poisteného vývozu výrazne vzrástol záujem o poistenie vývozných úverov pri exportoch do Indonézie a Maďarska pri súčasnom poklese poistenia pri exportoch do Talianska, USA a Poľska.

Krajina | % podiel z vývozu
Poľsko | 20,99
Indonézia | 8,41
Maďarsko | 8,13
Česká republika | 8,11
Nemecko | 8,01
Rumunsko | 6,81
Taliansko | 5,98
Belgicko | 5,20
Ostatné | 28,36
Spolu | 100,00

Podpora exportu prostredníctvom poisťovacích činností bola zameraná na nasledovné združenia, resp. zoskupenia krajín:

-  OECD 	6 249,8 mil. Sk
-  CEFTA  	3 817,1 mil. Sk
-  Európsku úniu 	 2 397,5 mil. Sk 
-  Blízky a stredný východ 	416,0 mil. Sk
-  EZVO	360,2 mil. Sk
-  Juhovýchodná Ázia	60,8 mil. Sk
-  ostatné krajiny nezaradené do žiadneho zoskupenia	891,2 mil. Sk

Na krytie jednotlivých druhov rizík mala EXIMBANKA SR k 31.12.2000 nasledovné zdroje:

a)	krátkodobé komerčné riziká
-	fond na krytie komerčných rizík krátkodobých vývozných úverov (91.107 tis. Sk),
-	poistné rezervy (14.125 tis. Sk),
-	účelovo viazané prostriedky z nerozdeleného zisku na poisťovacie činnosti (100.000 tis. Sk).
Podiel zaisťovateľov na krytí krátkodobých rizík v roku 2000 činil 65 %. Na rok 2000 bol stanovený bezpečnostný koeficient 3, dosiahnutá reálna hodnota bezpečnostného koeficientu vyplývajúca z reálneho objemu upísaných rizík (poistnej angažovanosti) bola 3,35. Využiteľnosť poistnej kapacity k 31.12.2000 bola 111,80 %.  

b)	krátkodobé politické a strednodobé a dlhodobé politické a komerčné riziká
-	fond na poistenie krátkodobých vývozných úverov proti politickým rizikám a strednodobých a dlhodobých vývozných úverov proti politickým a komerčným rizikám (1.194.236 tis. Sk),
-	poistné rezervy (49.159 tis. Sk).
V rozpočte na rok 2000 bol stanovený bezpečnostný koeficient 2, jeho reálna výška k 31.12.2000 dosiahla hodnotu 1,51 (využitie stanovenej poistnej kapacity na    75,75 % ).

Vývoj a štruktúra majetku EXIMBANKY SR
	
Bilančná suma dosiahla k 31.12.2000 výšku 6.424.322 tis. Sk, čo predstavuje prekročenie rozpočtovaného objemu (5.896.701 tis. Sk) o 8,9 % a rast oproti roku 1999 o 19,0 %. 

V štruktúre aktív významnú zložku majetku predstavujú pohľadávky z poskytnutých úverov bankám a pohľadávky z úverov poskytnutých klientom. Ich objem ku koncu roka 2000 činil 2.317.589 tis. Sk. Charakteristika ich vývoja, účel a formy ich použitia sa spájajú s produktmi bankových aktivít, ktoré tvoria refinančné úvery, zmenkové úvery a priame úvery klientom.

Finančný majetok k ultimu roka 2000 dosiahol objem 2.438.719 tis. Sk. Jeho rozhodujúcu časť tvoria nevyhnutné zdroje na krytie rizík z poisťovacích činností a poskytnutých záruk umiestnené vo forme termínovaných vkladov. Ich objem sa oproti roku 1999 znížil o 119.647 tis. Sk pri prekročení rozpočtu na rok 2000 o 420.727 tis. Sk. Zhodnocovali sa na medzibankovom peňažnom trhu pri priemernej úrokovej sadzbe 7,95 % p.a.

Súčasťou obchodovateľných aktív banky boli aj nakúpené štátne pokladničné poukážky vo výške 699.936 tis. Sk. Alokovanie dočasne voľných zdrojov do tejto majetkovej zložky (prekročenie rozpočtovanej výšky o 509.936 tis. Sk) súvisí s uplatňovaním ustanovenia § 24 zákona č. 80/1997 Z.z. o EXIMBANKE SR v znení neskorších predpisov, ktoré takéto obchody zakladá. Optimalizovala sa nimi likvidita a diverzifikácia zdrojov.

Hmotný a nehmotný investičný majetok EXIMBANKY SR dosiahol k 31.12.2000 výšku 278.569 tis. Sk. V porovnaní so zámermi rozpočtu na rok 2000 bol nižší o 69.041 tis. Sk (t.j. o 8,1 %), čo svedčí o útlme investičných aktivít.

Výrazný rast v porovnaní s rozpočtom (o 475.070 tis. Sk) zaznamenali ostatné aktíva v objeme 681.978 tis. Sk. Súčasťou ostatných aktív sú obchodovateľné cenné papiere vo výške 313.513 tis. Sk, ktoré v porovnaní s predpokladmi ročného rozpočtu vzrástli v súvislosti s nákupom depozitných certifikátov komerčných bánk v objeme 230.000 tis. Sk. 

V rámci ostatných aktív zároveň evidovala EXIMBANKA SR k 31.12.2000 položku rôzne aktíva vo výške 368.465 tis. Sk. Tvorili ich položky odberatelia (259.561 tis. Sk), položky časového rozlíšenia (67.307 tis. Sk), zúčtovania so štátnym rozpočtom (30.241 tis. Sk), usporiadacie účty (10.382 tis. Sk), zásoby (641 tis. Sk), poskytnuté prevádzkové preddavky (282 tis. Sk) a zúčtovanie so sociálnymi inštitúciami (51 tis. Sk).

Časť ostatných aktív je spojená aj s nadobudnutím vlastníckeho práva k nehnuteľnostiam a hnuteľným veciam podľa § 553 Občianskeho zákonníka v súvislosti s poskytnutými úvermi a vystavenými zárukami (258.924 tis. Sk). 

Zdrojmi krytia majetku EXIMBANKY SR boli tieto pasíva:

Zverené zdroje financovania poskytnuté zo štátneho rozpočtu k 31.12.2000 dosiahli výšku 1.840.013 tis. Sk. Tvorili ich prostriedky týchto fondov:
-	fond na financovanie vývozných úverov (500.000 tis. Sk),
-	fond na vyrovnávanie ekonomických rozdielov z operácií na finančných trhoch (145.777 tis. Sk),
-	fond na poistenie krátkodobých vývozných úverov proti politickým rizikám a strednodobých a dlhodobých vývozných úverov proti politickým a komerčným rizikám (1.194.236 tis. Sk).

V roku 2000 bol dotovaný v plnom rozsahu jeho stavu fond na financovanie vývozných úverov. Uvedené zverené zdroje tvorili 28,6 % z celkových zdrojov EXIMBANKY SR.

Objem vlastných zdrojov financovania, tvorený najmä príspevkami vývozcov a dovozcov do záručného a dovozného fondu, dosiahol k 31.12.2000 výšku 679.837 tis. Sk. S účinnosťou novely zákona č. 80/1997 Z.z. o EXIMBANKE SR boli uvedené fondy zrušené a zostatky fondov preúčtované do fondu na záruky (588.730 tis. Sk). V porovnaní s ultimom roku 1999 objem vlastných zdrojov vzrástol o 101.464 tis. Sk. 

		V súlade s uznesením vlády SR č. 20 zo dňa 20.1.2000 sa zvýšilo základné imanie EXIMBANKY SR na 2.670.000 tis. Sk súčasným znížením kapitálových fondov o 300 mil. Sk. Boli tým realizované závery mimoriadneho valného zhromaždenia týkajúce sa zrušenia SPE, a.s. Základné imanie spolu s kapitálovými fondmi (2.685.540 tis. Sk) tvoria až 41,8 % celkových zdrojov na krytie majetku EXIMBANKY SR.

Celková hodnota fondov tvorených zo zisku a ostatných fondov k 31.12.2000 predstavovala 250.438 tis. Sk. Bola tvorená prostriedkami zákonného rezervného fondu v objeme 229.506 tis. Sk, sociálneho fondu v čiastke 4.649 tis. Sk a ostatných fondov tvorených zo zisku (fond odmien, reprezentačný fond a ostatné fondy)v celkovej výške 16.283 tis. Sk. 

Objem rezerv v celkovej výške 78.364 tis. Sk bol spojený s rezervami vytvorenými na krytie rizík z poisťovacej činnosti (63.784 tis. Sk) a bankovej činnosti (14.580 tis. Sk) a predstavoval iba 1,2 % z objemu pasív. 

Výška ostatných pasív 283.244 tis. Sk bola tvorená predovšetkým položkami dodávatelia (263.033 tis. Sk) v súvislosti s už spomenutým nadobudnutím vlastníckeho práva v rámci zabezpečovacích operácií, položkami usporiadacích účtov (10.622 tis. Sk), časového rozlíšenia (4.986 tis. Sk), zúčtovania so zamestnancami (2.405 tis. Sk), zúčtovania so sociálnymi inštitúciami (1.345 tis. Sk) a zúčtovania so štátnym rozpočtom (853 tis. Sk).

Vývoj nákladov a výnosov

Celkové náklady EXIMBANKY SR v roku 2000 dosiahli 340.319 tis. Sk, čo predstavuje 90,4 % - né plnenie rozpočtu. Oproti roku 1999 táto položka poklesla o 146.672 tis. Sk, t.j. o 30,1 %. Jednotlivé skupiny nákladov sa na nich podieľali nasledovne:

1.	Náklady na finančné činnosti  vo výške 3.366 tis. Sk boli v porovnaní s rozpočtom (2.250 tis. Sk) prekročené o 49,6 %. Ovplyvnili ich straty z predaja cenných papierov (1.946 tis. Sk), s čím rozpočet na rok 2000 neuvažoval. Významnú položku finančných nákladov tvorili aj náklady na pokladničné a medzibankové operácie (968 tis. Sk) spojené s poplatkami za vedenie účtov v komerčných bankách, poplatkami za výpisy a za platby, resp. rýchle platby a úrokovými nákladmi z eskontných úverov. 

2.	Náklady spojené s poisťovacou činnosťou predstavovali výšku 2.453 tis. Sk (plnenie rozpočtu na 36,5 %). Čerpanie nákladov v rozhodujúcej miere ovplyvnili nízke náklady na poistné plnenia súvisiace s poistením krátkodobých vývozných kontraktov proti komerčným rizikám (1.288 tis. Sk) v porovnaní s plánom týchto nákladov na rok 2000.

3.	Náklady na vlastnú prevádzku EXIMBANKY SR dosiahli v roku 2000 objem 175.240 tis. Sk. Oproti roku 1999 sú nižšie o 25.759 tis. Sk (o 12,8 %). V porovnaní s rozpočtom na rok 2000 úspora prevádzkových nákladov predstavovala výšku 40.846 tis. Sk a boli čerpané na 81,1 %. Na štruktúre jednotlivých položiek prevádzkových nákladov sa podieľali:

a)	Mzdové náklady objemom 41.064 tis. Sk, čo predstavuje čerpanie rozpočtu na 89,4%. Oproti roku 1999 boli nižšie o 26,3 %. Zníženie mzdových nákladov sa dosiahlo prijatými racionalizačnými opatreniami, pričom došlo k zníženiu počtu zamestnancov zo 119 na 106, t.j. o 13 zamestnancov. Náklady na zamestnancov zahŕňajú mzdy zo závislej činnosti vo výške 40.425 tis. Sk a ostatné osobné náklady  predstavujú sumu 639 tis. Sk.

b)	Sociálne náklady sumou 13.565 tis. Sk, ktorá bola tvorená najmä nákladmi na zdravotné, nemocenské, dôchodkové poistenie a príspevkami do fondu zamestnanosti. Uvedené náklady EXIMBANKA SR v zmysle osobitných predpisov obligatórne hradí zo svojich nákladov. Sociálne náklady predstavovali čerpanie v porovnaní s rozpočtom (13.099 tis. Sk) na 103,6 %. Ich prekročenie súvisí s vyšším čerpaním nákladov na doplnkové dôchodkové poistenie (703 tis. Sk) v porovnaní s rozpočtom.

c)	Dane a poplatky  výškou 225 tis. Sk, pričom boli plnené iba na 45 %. Bolo to spôsobené nižšími poplatkami a sadzbami daní než počítal rozpočet na rok 2000.

d)	Nakupované výkony objemom 55.952 tis. Sk, čo predstavuje plnenie rozpočtovanej výšky (85.043 tis. Sk) na 65,8 %. Oproti roku 1999 boli nakupované výkony nižšie o 22,3 %. Dané náklady sú tvorené :
-   materiálovými nákladmi vo výške 4.684 tis. Sk (55 % - né plnenie rozpočtu). Najväčší podiel má spotreba kancelárskych potrieb (1.256 tis. Sk), spotreba ostatného materiálu a tlačív (1.675 tis. Sk) a spotreba PHM (843 tis. Sk),
-  nakupovanou energiou (elektrická energia, plyn, voda) čerpanou vo výške 1.400 tis. Sk, t.j. na 89,1 %,
-   službami nemateriálovej povahy v objeme 49.868 tis. Sk (66,5 % - né čerpanie rozpočtu).
Rozhodujúcou nákladovou položkou služieb nemateriálovej povahy je nájomné spolu vo výške 14.977 tis. Sk. Úspora voči rozpočtu (o 4.673 tis. Sk) bola dosiahnutá realizáciou opatrení v oblasti využívania prenajatých kancelárskych priestorov a priestorov na parkovanie vozidiel. 
Položka opravy a udržiavanie (11.673 tis. Sk) bola čerpaná na 75,9 %, čo súviselo s nižšími nákladmi na komplexný informačný systém, ako i s realizáciou úsporných opatrení.
Úspora rozpočtovaných prevádzkových nákladov sa prejavila predovšetkým u položky ostatné služby nemateriálovej povahy spolu vo výške 9.719 tis. Sk (43 % - né plnenie rozpočtu). Na nej sa podieľali hlavne znížené náklady na služby REUTERS, poplatky za Internet a služby verejnej dátovej siete.

e)	Výška odpisov k 31.12.2000 v sume 62.252 tis. Sk predstavovala v porovnaní s rozpočtovaným stavom (68.814 tis. Sk) plnenie na 90,5 %. Ide o odpisy hmotného investičného majetku v sume 23.604 tis. Sk a odpisy nehmotného investičného majetku vo výške 38.648 tis. Sk.

f)	Ostatné prevádzkové náklady rozpočtované na rok 2000 vo výške 2.700 tis. Sk boli k 31.12.2000 čerpané vo výške 2.182 tis. Sk (t.j. na 80,8 %). Najväčší podiel zahŕňalo poistné vo výške 1.549 tis. Sk a príspevky hradené združeniam (299 tis. Sk).

4.	EXIMBANKA SR v roku 2000 vytvorila 96.409 tis. Sk rezerv a opravných položiek na krytie rizík. Skvalitňovaním správy pohľadávok sa znížili náklady na tvorbu rezerv a opravných položiek oproti roku 1999 o 35.724 tis. Sk.

Z bankových činností rozpočet na rok 2000 predpokladal vytvoriť 27.000 tis. Sk rezerv a opravných položiek. K 31.12.2000 bolo vytvorených 6.208 tis. Sk rezerv a 58.716 tis. Sk opravných položiek. Prekročenie rozpočtu v tejto položke súvisí predovšetkým s reštrukturalizáciou niektorých pohľadávok.

Z poisťovacích činností boli vytvorené rezervy a opravné položky v celkovej výške 31.485 tis. Sk, z toho tvorba rezerv predstavovala 30.728 tis. Sk a tvorba opravných položiek 757 tis. Sk. Prekročenie rozpočtovanej výšky tvorby rezerv a opravných položiek (o 30,8 %) súvisí hlavne s vysokým plnením plánu predpisu poistného zo strednodobého a dlhodobého poistenia, kedy musela byť vytvorená rezerva na poistné budúcich období ako časové rozlíšenie výnosovej položky.

5.	Mimoriadne náklady dosiahli k 31.12.2000 výšku 572 tis. Sk. Tvorili ich finančné náhrady, škody z nahlásených poistných udalostí hmotného majetku, opravy nákladov minulých rokov a zostatková cena vyradeného hmotného a nehmotného investičného majetku.

6.	Z výsledku hospodárenia EXIMBANKY SR za rok 2000 vyplynula daňová povinnosť u  dane z príjmov právnických osôb vo výške 62.279 tis. Sk. Bola nižšia ako sa predpokladalo v rozpočte na rok 2000 o 32.758 tis. Sk, čo bolo spôsobené tým, že s účinnosťou zákona č. 366/1999 Z.z. o daniach z príjmov sa znížila sadzba dane z príjmov u právnických osôb zo 40 % na 29 %.

Jednotlivé druhy hodnotených nákladov v roku 2000 tvorili v štruktúre celkových nákladov EXIMBANKY SR takúto váhu:

-	náklady na finančné činnosti                           	 1,0 %
-	náklady spojené s poisťovacou činnosťou        	 0,7 %
-	všeobecné prevádzkové náklady                    	50,9 %
-	tvorba rezerv a opravných položiek                 	28,3 %
-	ostatné prevádzkové náklady                            	0,6 %
-	mimoriadne náklady                                         	 0,2 %
-	daň z príjmov                                                   	18,3 %
	Celkom                                                           	100,0 %

Celkový objem výnosov za sledované obdobie dosiahol výšku 615.372 tis. Sk, čo predstavuje oproti rozpočtu na rok 2000 nárast o 107.131 tis. Sk, t.j. o 21,1 %. Oproti roku 1999 sú nižšie o 3.736 tis. Sk. V ich štruktúre sa dosiahli tieto výsledky:

1.	Výnosy z finančných činností činili 477.455 tis. Sk, čo predstavuje 101,6% z rozpočtovaného objemu a zníženie oproti predchádzajúcemu roku o 19,4 %. Jeho dôvodom bol všeobecný pokles úrokových sadzieb u všetkých obchodovateľných aktív.
Rozhodujúci podiel tvorili úrokové výnosy spojené s alokáciou voľných zdrojov na peňažnom trhu a výnosy z úverových aktivít. Výnosy z účtov v bankách dosiahli výšku 262.060 tis. Sk a v porovnaní s rokom 1999 poklesli o 136.126 tis. Sk. Oproti rozpočtu na rok 2000 sú však vyššie o 68.128 tis. Sk. Výnosy z bankových činností rozpočtované vo výške 236.729 tis. Sk dosiahli výšku 155.682 tis. Sk, t.j. 65,8% z rozpočtu. Dané plnenie tohto druhu výnosov súvisí s nižším využitím zdrojov alokovaných do úverových aktivít.

Výnosy z finančných činností k 31.12.2000 sú štruktúrované takto: 

2.	Výnosy spojené s poisťovacou činnosťou v objeme 47.544 tis. Sk predstavovali prekročenie rozpočtovanej výšky o 118 %. Ich prekročenie bolo spojené s predpisom poistného z poistenia strednodobých politických a komerčných rizík do Indonézie v sume 28.821 tis. Sk, s čím rozpočet na rok 2000 nepočítal.

3.	Výnosy z použitia rezerv a opravných položiek k 31.12.2000 dosiahli výšku 88.769 tis. Sk.

Z bankových činností boli použité opravné položky v objeme 76.188 tis. Sk. Z nich pripadá 56.846 tis. Sk na výnosy spojené s reštrukturalizáciou pohľadávok.

Z poisťovacích činností došlo k použitiu rezerv a opravných položiek v celkovej výške 12.581 tis. Sk (plnenie rozpočtu na 84 %), z toho použitie rezerv predstavovalo 11.732 tis. Sk a použitie opravných položiek 849 tis. Sk.

4.	Ostatné prevádzkové výnosy a mimoriadne výnosy činili k 31.12.2000 celkom 1.604 tis. Sk (plnenie rozpočtu na 106,9 %). Ide o výnosy z prenájmu motorových vozidiel, náhrady škôd a ostatné výnosy.

Štruktúra jednotlivých druhov výnosov a ich podiel na celkových výnosoch je nasledovný:

-	výnosy z finančných činností	77,6 %
 	z toho: výnosy z bankových činností	25,3 %
-	výnosy spojené s poisťovacou činnosťou	7,8 %
-	použitie rezerv a opravných položiek	14,4 %
-	ostatné prevádzkové výnosy                        	  0,2 %
-	mimoriadne výnosy	        0,0 %
	Celkom	100,0 %
	V uvedenej štruktúre sa odráža reálne využitie prostriedkov EXIMBANKY SR na jej jednotlivé aktivity v priebehu roku 2000.

Odrazom pozitívneho vývoja výnosov, ako aj úspor v nákladoch bol dosiahnutý hospodársky výsledok po zdanení vo výške 275.053 tis. Sk. V porovnaní s rozpočtovanou výškou na rok 2000 (131.778 tis. Sk) bol prekročený o 108,7 %. Jeho výška súvisí s celkovou charakteristikou nákladov a výnosov. 

-  x  x  x  -

Dosiahnuté výsledky činnosti a hospodárenia EXIMBANKY SR za rok 2000 svedčia o zvýšenom úsilí o plnšiu realizáciu jej poslania spojeného s podporou exportu podnikateľských subjektov SR. Analýza výsledkov hospodárenia EXIMBANKY SR za rok 2000 preukázala reálnu snahu maximálne plniť rozpočtované zámery a účinnejšie využívať a zhodnocovať jej ekonomický potenciál.

Výsledky EXIMBANKY SR dosiahnuté v realizácii zámerov v podpore exportu podnikateľských subjektov SR sú odrazom intenzifikácie jej činností zameraných na záujem a potreby klientov.
 
Poznatky získané z výsledkov hospodárenia EXIMBANKY SR za rok 2000 sa využijú v jej činnosti pre  ďalšiu optimalizáciu využívania jej všetkých disponibilných zdrojov na podporu vývozu, riadenie rizík, ďalší rozvoj marketingovej a akvizičnej činnosti a systematického  sledovania a riadenia čerpania prevádzkových nákladov.